
Ministru kabineta sēdes protokollēmums

Noteikumu projekts "Valsts budžeta līdzekļu plānošanas kārtība Eiropas Savienības fondu projektu īstenošanai un maksājumu veikšanai 2021.-2027.gada plānošanas periodā. "

· 1. Pieņemt iesniegto noteikumu projektu.
· 2. Valsts kancelejai sagatavot noteikumu projektu parakstīšanai.
· 3. Nozares ministrijai, izstrādājot normatīvā akta projektu par specifiskā atbalsta mērķa īstenošanu un, paredzot avansa un starpposma maksājuma kopsummu šī protokollēmuma 1.punktā minēto noteikumu 18.punktā noteiktajā apjomā, vai šī protokollēmuma 1.punktā minēto noteikumu 17.punktā noteiktajā apjomā, ja avansa un starpposma maksājumu kopsummu izmanto tai deleģētā valsts pārvaldes uzdevuma īstenošanai, šī normatīvā akta projekta sākotnējās ietekmes (ex-ante) novērtējuma ziņojumā (anotācijā) ir īpaši jāpamato šāda avansa un starpposma maksājuma kopsummas apmēra nepieciešamība.

